21.11.2022.
LV
Eiropas Savienības Oficiālais Vēstnesis
C 441/9
Ar trešo pamatu tiek apgalvots, ka Vispārējā tiesa esot pieļāvusi tiesību kļūdu un/vai acīmredzamu kļūdu vērtējumā vai izvērtējumā, secinot, ka atbrīvojumi, ja tie piešķīra selektīvu priekšrocību, nevar tikt attaisnoti ar administratīvā praktiskuma apsvērumiem.
Ar ceturto pamatu tiek apgalvots, ka Vispārējā tiesa esot pieļāvusi tiesību kļūdu, secinot un piemērojot 2006. gada 12. septembra spriedumā Cadbury Schweppesplc un Cadbury Schweppes Overseas, C-196/04, EU:C:2006:544 sniegto risinājumu: vai nu apsverot jautājumu par atsauces sistēmu, selektīvu priekšrocību vai arī jautājumu par to, vai atbrīvojumi (vai kāds no tiem) varētu būt attaisnoti, lai aizsargātu brīvību veikt uzņēmējdarbību saskaņā ar LESD 49. pantu.
Turklāt un pakārtoti Vispārējā tiesa neesot norādījusi pienācīgu pamatojumu tās izdarītiem secinājumiem šajā ziņā.
(1)
OV 2019, L 216, 1. lpp.
Lūgums sniegt prejudiciālu nolēmumu, ko 2022. gada 19. augustā iesniedza Consiglio di Stato (Itālija) – Autorità di Regolazione per Energia Reti e Ambiente (ARERA)/Fallimento Esperia SpA, Gestore dei Servizi Energetici SpA – GSE (Lieta C-558/22) (2022/C 441/13) Tiesvedības valoda – itāļu Iesniedzējtiesa Consiglio di Stato
Pamatlietas puses Apelācijas sūdzības iesniedzējs: Autorità di Regolazione per Energia Reti e Ambiente (ARERA) Atbildētāji apelācijas instancē: Fallimento Esperia SpA un Gestore dei Servizi Energetici SpA – GSE
Prejudiciālais jautājums Vai: — LESD 18. pantam daļā, kurā tas aizliedz jebkādu diskrimināciju pilsonības dēļ, piemērojot Līgumus; — LESD 28. un 30. pantam daļā, kurā tie nosaka ievedmuitas nodokļu un maksājumu ar līdzvērtīgu iedarbību aizliegumu; — LESD 110. pantam daļā, kurā tas aizliedz uzlikt importētiem ražojumiem lielākus nodokļus par tiem, kas tieši vai netieši uzlikti līdzīgiem vietējiem ražojumiem; — LESD 34. pantam daļā, kurā tas aizliedz pasākumus ar importa kvantitatīviem ierobežojumiem līdzvērtīgu iedarbību; — LESD 107. un 108. pantam daļā, kurā tie aizliedz īstenot valsts atbalsta pasākumu, kas nav paziņots Komisijai un nav saderīgs ar iekšējo tirgu; — Direktīvai 2009/28 (1) daļā, kurā ar to ir paredzēts veicināt zaļās elektroenerģijas tirdzniecību Kopienā, veicinot arī atsevišķo dalībvalstu ražošanas jaudu palielināšanu,